Ti si mi prijatelj…

Prijatelj je netko tko ti je drag. Prijatelj je tu kada ga trebaš.

Ako mu je potrebna pomoć, pomozi mu. Tomu služe prijatelji.

Kao moja najbolja prijateljica Lada.

Ona mi uvijek pomaže. Kada sam se lupila u ruku, ona mi je pružila maramicu da upije krv. Kada sam zaboravila školske knjige, posudila mi je udžbenik da zajedno rješavamo zadatke. Kada sam bila bolesna i nisam išla u školu, poslala mi je zadaću. I ja pomažem njoj. Danas joj je zapela jakna na stolici u kinu. Pomogla sam joj izvući jaknu iz stolice. Ako Lada ne ponese slasticu za užinu, ja joj ponudim polovicu svoje. Zaboravi li napisati neko pisano slovo, ja joj pokažem kako se piše. Jedini put kad smo trebale sjediti zajedno u školskoj klupi, bila sam bolesna i završila u bolnici. Nisam bila tužna jer smo se čule telefonskim pozivom. Sretne smo kad smo zajedno. U slobodno se vrijeme igramo Harry Pottera sa mojim sestrama. Lada bude princeza Ginny, Rebeka Lunna, Tereza Cho, a ja Hermione. Stvaramo zabavne dječje avanture. Lada je obećala doći spavati kod mene. Bit' će to luda noć! Jedva čekam!

Sofia Blumenšajn, 2.b

Osnovna škola Ivana Kozarca, Županja